BKD: เทคนิคฟื้นตัวจากภาวะ OversoldBacklog สูง ลุ้นงานประมูลอีก 3 พันล้าน
โบรกฯชี้ BKD เทคนิคเริ่มฟื้นตัวจากภาวะ Oversold พื้นฐาน Backlog สูงกว่า 2 พันล้านบาท มีลุ้นงานประมูลอีก 3 พันล้านบาท ประเมินรายได้ปี 59 โตมากกว่า 20% มาที่ 1.8 พันล้านบาท
27 ม.ค. 2559

บล.เคจีไอ (ประเทศไทย) ระบุในบทวิเคราะห์ (27 ม.ค.) แนะนำหุ้นบริษัท บางกอก เดค-คอน จำกัด (มหาชน) หรือ BKD (เป้าพื้นฐาน 4.2 บาท) เนื่องจากรูปแบบราคาเริ่มฟื้นตัวจากภาวะ Oversold พร้อมวอลุ่มการซื้อขายสนับสนุนในช่วง 3 วันที่ผ่านมา คาดมีโอกาสดีดขึ้นทดสอบแนวต้านแรกที่ 3.58 บาท (เส้นค่าเฉลี่ย 200 วัน) หากทะลุแนวต้านดังกล่าวได้มีโอกาสปรับขึ้นทดสอบแนวต้านถัดไปที่ 3.7 บาท แนวรับ 3.32 บาท
ในเชิงพื้นฐาน Backlog ตอนนี้อยู่ที่ 2 พันล้านบาท และอยู่ระหว่างประมูลอีก 3 พันล้านบาท (คาดชนะประมูลราว 50% หรือ 1.5 พันล้านบาท) ซึ่งจะทำให้ BKD สามารถรักษาอัตราการเติบโตของรายได้ในปี 2559 แม้งานประมูลภาครัฐฯจะยังคงล่าช้าอยู่ก็ตาม (ประเมินรายได้ปี 2559 จะโตมากกว่า 20% จากปีก่อน เป็น 1.8 พันล้านบาท)